

|  |
| --- |
| Budgetforslag 2021-2024 |
| *Budgetnotat 4 – ”Afslutningsfasen”* |

|  |
| --- |
| Økonomi- og Ressourceforvaltningen |

1. Indledning

Budgetlægningen befinder sig nu i den afsluttende fase. Det er derfor tid til at få budgetforslaget for 2021-2024 endelig godkendt. En enig kommunalbestyrelse har frem mod 2. behandlingen af budgetforslaget samtidig indgået et budgetforlig. Konsekvenserne heraf vil blive beskrevet i dette budgetnotat.

Hovedindholdet i budgetbilag 4 er koncentreret om budgetkataloget og de prioriteringer der politisk er foretaget mellem 1. og 2. behandlingen som følge at budgetforliget. Lov- og Cirkulæreprogrammet er også indarbejdet som det var aftalt i forrige Budgetnotat. Der er også en opstilling af anlægspuljerne, hvortil der søges anlægsbevilling. Sidst i budgetnotatet præsenteres en resultatopgørelse og en likviditetsoversigt.

Som bilag er vedhæftet en oversigt af de ændringer der er indarbejdet mellem 1. og 2. behandlingen (bilag A), selve budgetforliget (aftaleteksten, bilag B), Investeringsoversigt (bilag C) kommissoriebeskrivelser af kommunens anlægsprojekter- og puljer (bilag D) samt en foreløbig takstoversigt (bilag E).

1. Siden sidst

På et temamøde i midten af august fik kommunalbestyrelsen en gennemgang af kommunens indtægtsgrundlag, likviditet, budgetkatalog og investeringsoversigt. Afslutningen på temamødet var samtidig startskuddet til de politiske forhandlinger om et budgetforlig. Som nævnt indledningsvist er der indgået en aftale mellem alle partier i Kommunalbestyrelsen som blev underskrevet den 10. september. På indtægtssiden er der sket nogle småjusteringer grundet nogle tilskud i udligningen som ikke skal pris- og lønfremskrives samt i kommunernes udskrivningsgrundlag. Ændringerne har marginal betydning og omfatter alene overslagsårene.

1. Budgetkataloget

Fra midten af august måned og frem til starten af september er der som led i budgetforhandlingerne mellem alle partier i Kommunalbestyrelsen, arbejdet med prioriteringer fra budgetkataloget.

Alt i alt har der været et råderum på ca. 17,0 mio. kr. Der er fra Kommunalbestyrelsens side valgt at foreslå udvidelser for 12,3 mio. kr., heraf 11,8 mio. kr. i serviceudgifter, mens de resterende ca. 5,0 mio. kr. er anvendt til at reducere måltallet i 2021 fra 10 mio. kr. til 5,0 mio. kr. Det betyder med andre ord at der reduceres i budgetforslaget med et lavere beløb end planlagt.

Med denne prioritering holder kommunen sig inden for de aftalte rammer om serviceudgifter som er indgået mellem KL og regeringen.

Den generelle reserve har finansieret knap 0,2 mio. kr. således rammerne overholdes. Servicerammepuljen vil herefter udgøre ca. 14,5 mio. kr. svarende til knap 0,7 % af kommunens serviceudgifter, hvilket er på niveau med de gældende regler (max 1,0 %).

Det samlede resultatet af de foretagne prioriteringer vises nedenfor. En nærmere beskrivelse findes i selve budgetforliget som også er en del af bilagsmaterialet.

Konsekvenserne af budgetforliget er indarbejdet i budgetforslaget for 2021-2024

* 1. Udvidelsesforslag, service

I alt er der prioriteret udvidelsesforslag for 11,8 mio. kr. i 2021 når det gælder serviceudgifterne, jf. tabel 1. Forslagene kommer alene fra selve budgetkataloget. Udvidelserne i kommunens serviceudgifter dækker over nye initiativer men også en fortsat udvikling af konkrete områder.

Udvidelsesforslagene har i de første tre år en nogenlunde ens profil, mens det i 2024 falder til at udgøre 9,8 mio. kr. Hovedårsagen til denne profil er at nogle af udvidelsesforslagene er indarbejdet med et 2-3 årigt perspektiv.

|  |  |  |  |  |
| --- | --- | --- | --- | --- |
| **Tabel 1**, udvidelsesforslag, 1.000 kr. (serviceudgifter) | **2021** | **2022** | **2023** | **2024** |
| Understøttelse af en mulig kommende boligsocial helhedsplan i Brøndby Strand 2021 - 2025 (BSU) | 26 | 44 | 44 | 44 |
| Understøttelse af en mulig kommende boligsocial helhedsplan i Brøndby Strand 2021 - 2025 (BØU) | 274 | 466 | 466 | 466 |
| Styrkelse af det pædagogisk arbejde via dokumentation og evaluering i et digitalt system | 200 | 160 | 160 | 160 |
| Taskforce skolevægring | 1.250 | 2.500 | 2.500 | 2.500 |
| Partnerskab med Ungdomsbyen | 600 | 600 | 600 | 600 |
| Idræt, leg og bevægelse i dagtilbuddene | 600 | 0 | 0 | 0 |
| Ressourcer til projekt Bevæg dig for livet | 100 | 200 | 200 | 200 |
| Drift af skolehaver på Dyregården Søholt | 75 | 75 | 75 | 75 |
| Tavlemøder / triagering af borgere i Hjemmeplejen / I Sikre Hænder | 1.038 | 1.038 | 1.038 | 1.038 |
| Styrkelse af diætistindsatsen i Social- og Sundhedsforvaltningen | 322 | 322 | 322 | 322 |
| Kommunal Hygiejnesygeplejerske | 350 | 350 | 350 | 350 |
| Behandling og støtte til børn og unge i misbrugsramte familier | 650 | 550 | 550 | 0 |
| Licens til den digitale platform 'Boblberg' | 84 | 84 | 84 | 84 |
| Forankring af en indsats om sunde og gode forhold i kommunens nyttehaver | 825 | 825 | 825 | 0 |
| Forlængelse af opnormering i Teknik- og Miljøforvaltningen - miljøsager i Kirkebjerg og Brøndby Strand | 0 | 650 | 650 | 0 |
| Ansættelse af projektmedarbejder i en 3-årig periode i IT- og Digitaliseringsafdelingen | 600 | 600 | 600 | 0 |
| IT-relaterede udgifter på socialområdet | 1.000 | 1.000 | 1.000 | 1.000 |
| IT-relaterede udgifter på børneområdet | 2.500 | 2.500 | 2.500 | 2.500 |
| Udvikling og implementering af en klima- og energiplan | 800 | 800 | 0 | 0 |
| Udviklingskonsulent til BKI | 500 | 500 | 500 | 500 |
| **I alt** | **11.794** | **13.264** | **12.464** | **9.839** |

* 1. Udvidelsesforslag, ikke service

I alt udgør udvidelser som ikke omhandler serviceudgifter 0,5 mio. kr.

|  |  |  |  |  |
| --- | --- | --- | --- | --- |
| **Tabel 1A**, udvidelsesforslag, 1.000 kr. (ikke serviceudgifter) | **2021** | **2022** | **2023** | **2024** |
| Virksomhedsmentor til udvidelse af samarbejdet med ældrecentrene | 475 | 475 | 475 | 475 |
| **I alt** | **475** | **475** | **475** | **475** |

* 1. Reduktionsforslag, serviceudgifter

Reduktionsforslagene udgør -4,8 mio. kr. i 2021. Reduktionerne i overslagsårene er også vist i tabel 3 nedenfor.

|  |  |  |  |  |
| --- | --- | --- | --- | --- |
| **Tabel 2**, reduktionsforslag, 1.000 kr. (serviceudgifter) | **2021** | **2022** | **2023** | **2024** |
| Forøgelse af den normerede klassekvotient | -2.000 | -3.000 | -4.500 | -4.500 |
| Nedlæggelse af daginstitution | -650 | -1.300 | -1.300 | -1.300 |
| Reduktion i antal pladser i daghjemmet Æblehaven | -177 | -265 | -265 | -265 |
| Rammebesparelse - tiltag i forlængelse af budgetanalyse | -1.000 | -1.500 | -2.000 | -2.500 |
| Reduktion af budget til implementering af Sundhedsaftalen | -200 | 0 | 0 | 0 |
| Reduktion af budget til Veje, grønne områder og fælles bilpark. | -100 | -100 | -100 | -100 |
| Reduktion af Teknik- og Miljøforvaltningens budget til løn mv. | -100 | -100 | -100 | -100 |
| Reduktion af Bygningsdrift - Rengøring | -320 | -320 | -320 | -320 |
| Reduktion af Økonomi- og ressourceforvaltningens budget | -210 | -210 | -210 | -210 |
| **I alt** | **-4.757** | **-6.795** | **-8.795** | **-9.295** |

Reduktionsforslagene har en stigende profil fordi den fulde effekt på nogle af reduktionsforslagene først viser sig efter ”år et”. Der sker stort set en fordobling frem mod 2024.

Alle reduktionsforslag er prioriteret fra budgetkataloget.

1. Serviceramme 2021

Rammen for serviceudgifterne i 2021 er nu på plads. Den tekniske beregning af kommunens serviceramme udgør 2.047.000 t.kr og er også det niveau som er indmeldt til KL.

Siden 1. behandlingen er der indarbejdet alle de prioriterede udvidelses- og reduktionsforslag. Puljen til politisk prioritering er dermed anvendt og nulstilles derfor. Alt i alt er der således et korrigeret budgetforslag som er på linje med den aftalte ramme for serviceudgifter.

Den endelige tilpasning af budgetforslaget vil blive finansieret af servicerammepuljen. For 2021 vil servicerammepuljen forventeligt udgøre ca. 14,5 mio. kr.

Brøndby Kommune har dermed fuldt ud levet op til de krav der har været om niveauet for serviceudgifter.

Udviklingen i kommunens budgetforslag er illustreret i tabel 5:

|  |  |
| --- | --- |
| **Tabel 5**, udviklingen siden BN3, i 1.000 kr. |  |
| Korrigeret Budgetforslag BN 3 | 2.050.308 |
| Udvidelser | 11.800 |
| Reduktion | -4.700 |
| Nulstilling af pulje til politisk prioritering | -10.000 |
| Korrigeret budgetforslag 2020 | 2.047.408 |
| Afvigelse som finansieres af servicerammepuljen | -400 |
| **Korrigeret budgetforslag til 2. behandlingen inkl. restbeløb** | **2.047.000** |

* 1. Mellemkommunale forhandlinger – service og anlæg

Der har været hård kamp mellem kommunerne om udvidelser af både service- og anlægsudgifterne. Hensigten om at forøge kommunens serviceramme med yderligere 10 mio. kr. i de mellemkommunale forhandlinger blev ikke aktuel. Dermed har Brøndby Kommune alene opjusteret sine serviceudgifter med det aftalte løft fra Økonomiaftalen for 2021. Det svarer til en vækst (løft) på rundt regnet 0,6 pct.

En af hovedårsagerne til de ”hårde” kampe skal findes i at flere kommuner med den nye udligningsreform har fået et mere solidt indtægtsgrundlag og har derfor mulighed for at finansiere budgetter med højere serviceudgifter og/eller anlægsudgifter. I forhold til anlægsudgifterne så er forventningen stadig et niveau på 162,0 mio. kr.

1. Kommunens indtægtsgrundlag (tilskud, skatter og udligning)

Kommunens indtægtsgrundlag er i overslagsårene blevet nedjusteret med 1,6 mio. kr. i 2022 stigende til 4,6 mio. kr. i 2024.

Nedjusteringen skyldes dels at to af de tilskud som er med i udligningsreformen ikke skal pris- og lønfremskrives, dels en marginal justering af udskrivningsgrundlaget. Tilskudsmodellen er tilrettet og indtægtsgrundlaget er således fuldt ud opdateret. Bemærk at det ikke har en effekt i 2021 fordi kommunen har valgt at budgettere efter statsgarantien.

|  |  |  |  |  |
| --- | --- | --- | --- | --- |
| **Tabel 6**, ændringer i indtægtsbudgettering (i 1.000 kr.) | **2021** | **2022** | **2023** | **2024** |
| Tilskud og udligning, Budgetnotat 3 | -1.354.443 | -1.395.604 | -1.412.004 | -1.484.969 |
| Tilskud og udligning, Budgetnotat 4 | -1.354.443 | -1.396.552 | -1.410.828 | -1.479.159 |
| **Ændring** | **0** | **-948** | **1.176** | **5.810** |
| Skatteindtægter, Budgetnotat 3 | -1.735.614 | -1.742.235 | -1.789.037 | -1.795.556 |
| Skatteindtægter, Budgetnotat 4 | -1.735.614 | -1.739.733 | -1.787.962 | -1.796.736 |
| **Ændring** | **0** | **2.502** | **1.075** | **-1.181** |
| **Ændringer i alt (+ mindreindtægt)** | **0** | **1.554** | **2.251** | **4.629** |

Ændringerne har kun marginal betydning for kommunens driftsresultat i årene frem.

1. Anlægsramme

Økonomiaftalen har givet kommunen et forventet markant løft i 2021, hvilket nedstående tabel illustrerer:

**Tabel 6**: Anlægsudgifter i budgetforslag 2020

|  |  |  |
| --- | --- | --- |
| *- Opgjort i 1.000 kr.* | | **Korrigeret budgetforslag 2021** |
| **A** | Anlægsudgifter, landsplan ***(Økonomiaftalen 2021)*** | 21.600.000 |
| **B** | Nøgle, Tilskudsmodellen Juli 2020 | 0,6003% |
| **C** | **Anlægsudgifter, landsplan - Brøndby Kommunes andel (A\*B)** | **129.668** |
| **D** | **Anlægsudgifter - indmeldt og forventet anlægsniveau** | **162.000** |
| **E** | Anlægsudgifter, hkt. 0-6, brutto | 182.972 |
| **F** | Anlægsudgifter, hkt. 1 (forsyningsvirksomheder), brutto | 0 |
| **G** | Anlægsudgifter, fkt. 00.25.19 (ældreboliger), brutto | 20.972 |
| **H** | **Anlægsudgifter, underlagt anlægsramme (D-E-F)** | **162.000** |
| **I** | **Forskel (D-H)** | **0** |

Som nævnt er der en hård kamp om anlægsudgifterne i de kommunale budgetter. Brøndby Kommune har hele vejen igennem taget udgangspunkt i de indmeldinger som blev afgivet i foråret og som også danner baggrund for de samlede kommunale anlægsudgifter i økonomiaftalen for 2021.

Anlægsrammen, som kommunen kan handle efter, udgør forventeligt ca. 162,0. mio. kr. i 2021 og ligger altså højere end hvad den ”normale” fordeling ville tildele kommunen.

I budgetforliget danner dette anlægsniveau også baggrund for de anlægsprioriteringer Kommunalbestyrelsen har foretaget til gavn for alle velfærdsområder.

Konkret betyder det at der er prioriteret anlæg for 162,0 mio. kr., når der ses bort fra ældreboliger og forsyningsvirksomheder.

* 1. Anlægspuljer

Af investeringsoversigten i bilag C fremgår det at der er afsat 29,5 mio. kr. til anlægspuljer. Det er derfor dette beløb, som der i 2021, ansøges om anlægsbevilling. Puljerne består af:

|  |  |
| --- | --- |
| **Tabel 7**: Anlægspuljer i 2021 hvor der søges anlægsbevilling | Beløb i 1.000 kr. |
| Pulje til bygningsvedligehold og energirenovering | 14.046 |
| Pulje til trafik og grønne områder | 6.000 |
| Pulje til byudvikling | 3.000 |
| Pulje til risikostyring og forsikringsområdet | 1.500 |
| IT- og digitaliseringspulje | 5.000 |
| **I alt** | **29.546** |

# Resultatopgørelse og den økonomiske politik

Nedenfor i tabel 8, er indsat en resultatopgørelse, som viser kommunens driftsoverskud, resultat i alt og forventede kassetræk. I forhold til kommunens økonomiske politik sigtes der efter et driftsoverskud i størrelsesordenen 75 mio. kr.

Budgetforslaget udviser et driftsoverskud på 196,7 mio. kr. Der er således sket en forøgelse af driftsoverskuddet siden sidste Budgetnotat. Det skyldes primært at der i kommunens refusioner nu er indarbejdet et større millionbeløb som følge af en lovændring af refusionsområdet. Ændringen har været en del af Lov- og Cirkulæreprogrammet, men har alene omfattet overførselsudgifterne og har derfor ikke indflydelse på kommunens serviceudgifter.

Driftsudgifter (service) er faldet med knap 4,0 mio. kr. hvilket skal ses i lyset af de indarbejdede reduktionsforslag.

Indtægterne er fuldt ud opdateret med de seneste skøn og udgør dermed grundlaget for kommunens samlede indtægter i budgetforslag 2021. Igen skal det nævnes at den faldende profil i driftsoverskuddet til dels skyldes bortfald at en ekstra indtægt i 2021 og 2022 og en indarbejdelse af driftsudgifter på 30 mio. kr. til Vesterled.

Anlægsudgifterne er tilpasset investeringsoversigten ud fra det foreliggende forslag. De rammebelagte anlægsudgifter vil forventeligt ligge i størrelsesordenen 162,0 mio. kr. Medregnes anlægsudgifter til ældreboliger og forsyningsområdet er den samlede budgetterede anlægsudgift 182,0 mio. kr. i 2021.

Det samlede kassetræk i 2021 på -28,9 mio. kr. betyder at der budgetteres med at lægges penge i kommunekassen, selv efter der er finansieret adskillige millioner til anlæg. Det positive resultat skal også ses i lyset af at der nu budgetteres med låneoptag (byggekredit) til Vesterled og Strandboligerne. I 2021 udgør lånoptaget -21,0 mio. kr. Låneafdraget er derimod reduceret i tråd med gældsafviklingen i kommunen.

De fornuftige driftsoverskud i overslagsårene er også medvirkende til at de kommende års anlægsinvesteringer delvist kan finansieres af disse.

I forhold opgørelsen af serviceudgifterne i resultatopgørelsen, skal det præciseres at disse er opgjort eksklusiv midler til jordforsyning (-743 t.kr). Disse tal tilsammen udgør kommunens serviceramme.

**Tabel 8**, resultatopgørelse

|  |  |  |  |  |
| --- | --- | --- | --- | --- |
|  | **Budgetforslag 2021** | **Budgetoverslag 2022** | **Budgetoverslag 2023** | **Budgetoverslag 2024** |
| Indtægter (skat, tilskud og udligning) | -3.090.056 | -3.136.285 | -3.198.789 | -3.275.896 |
| Driftsudgifter, service | 2.047.725 | 2.101.383 | 2.152.607 | 2.220.895 |
| Driftsudgifter, øvrige (ikke-service) | 843.120 | 856.023 | 870.122 | 892.074 |
| Renter | 2.540 | 2.540 | 2.540 | 2.540 |
| **RESULTAT AF ORDINÆR DRIFTSVIRKSOMHED** | **-196.671** | **-176.339** | **-173.520** | **-160.387** |
| Anlægsudgifter | 181.972 | 240.787 | 279.624 | 249.590 |
| *- heraf rammebelagte anlægsudgifter* | *162.000* | *154.318* | *168.045* | *154.550* |
| Jordforsyning, drifts- og anlægsudgifter | -723 | -748 | -772 | -1.189 |
| **RESULTAT AF SKATTEFINANSIERET OMRÅDE** | **-15.422** | **63.700** | **105.332** | **88.013** |
| Forsyningsvirkomhed, drifts- og anlægsudgifter | -228 | -457 | -917 | -1.135 |
| **RESULTAT I ALT** | **-15.650** | **63.243** | **104.415** | **86.878** |
| Lånoptag (byggekredit til opførelse af boligdelen – Vesterled og Strandboligerne) | -20.972 | -93.927 | -117.408 | -88.362 |
| Lånafdrag | 500 | 500 | 500 | 500 |
| Øvrige balanceforskydninger | 7.206 | 7.198 | 7.198 | 7.198 |
| Forskydninger i likvide aktiver (vedtaget) | 0 | 0 | 0 | 0 |
| **FINANSIEL BALANCE (FORSKYDNING I LIKVIDE AKTIVER)** | **-28.916** | **-22.986** | **-5.295** | **6.214** |
| Note: Rammebelagte anlægsudgifter defineres som: bruttoanlægsudgifter på hkt. 0-6 fratrukket hkt. 1 (forsyningsvirksomhed) og fkt. 00.25.19 (ældreboliger). | | | | |

**Tabel 9**, likviditetsoversigt

|  |  |  |  |  |  |
| --- | --- | --- | --- | --- | --- |
| *i 1.000 kr.* | **2020\*** | **2021** | **2022** | **2023** | **2024** |
| Likviditet primo | **476.261** | **188.649** | **227.565** | **260.551** | **275.846** |
| Forskydninger i likvide aktiver | -262.436 | 28.916 | 22.986 | 5.295 | -6.214 |
| *Korrektioner og antagelser:* |  |  |  |  |  |
| Forventninger (ikke budgetlagt, herunder at serviceramme pulje anvendes ikke fuldt ud) | -25.176 | 10.000 | 10.000 | 10.000 | 10.000 |
| Likviditet ultimo | **188.649** | **227.565** | **260.551** | **275.846** | **279.632** |

\**Udgangspunkt i budgetopfølgning nr. 2 2020*

# Efter budgetvedtagelsen og frem mod budget 2022

Kommunens budgetproces er nu afprøvet for anden gang. Det giver en oplagt mulighed for en evaluering med henblik på at tilpasse dels selve budgetprocessen, dels kommunens økonomiske politik som jo er tæt forbundet med budgetlægningen.

I december vil evalueringen foretages således justeringerne kan medtages i budgetprocessen for budgetlægningen 2022-2025. Tidligt i det nye år vil der komme forslag til tidsplan og måltal m.m. og dermed er 1. fase i budgetlægningen startet på ny.

# Indstillinger til det politiske niveau

Økonomi- og Ressourceforvaltningen indstiller,

at administrative budgetændringer, herunder budgetforliget som er modtaget siden budgetnotat 3 indarbejdes i budgetforslag 2021-2024,

at der gives anlægsbevilling på 29,5 mio. kr. til anlægspuljer jf. bilag x, investeringsoversigt 2021-2024,

at den finansielle balance i budgetforslaget for 2021 på -28,9 mio. kr. tilføres kommunens kassebeholdning (forskydning i likvide aktiver) og,

at Borgmesteren bemyndiges til at foretage de fornødne administrative tilretninger i forbindelse med den endelige redigering af budgettet.